Regioonide Komitee resolutsioon Euroopa mitmetasandilise valitsemise harta kohta

2014/C 174/01

REGIOONIDE KOMITEE

arvestades, et struktuurifondide uute ühissätete raames on mitmetasandiline valitsemine kehtestatud ühtekuuluvuspoliitika rakendamisel juhtpõhimõttena (4) ;

nõuab, et Euroopa Liidu institutsioonid kohaldaksid ELi strateegiate ja poliitika kujundamisel, elluviimisel ja hindamisel korrapäraselt harta põhimõtteid, ning kordab taas oma soovitust, et Euroopa Komisjon astuks vajalikud sammud, et tagada suuremal läbipaistvusel ja osalusel põhinevad menetlused kooskõlas uue harta väärtuste ja põhimõtetega (6) ;

(1) CdR 56/2009 fin.

(2) „Regioonide Komitee valge raamat mitmetasandilise valitsemise kohta” (CdR 89/2009 fin) ja „Euroopa mitmetasandilise valitsemise kultuuri arendamine: Regioonide Komitee valge raamatu järelkäsitlus” (CdR 273/2011 fin).

(3) Rooma lepingute allkirjastamise 50. aastapäeva deklaratsioon, Berliin, 25. märts 2007.

(4) Artikkel 5, Euroopa Parlamendi ja nõukogu 17. detsembri 2013. aasta määrus (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Euroopa Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006.

(5) http://conventions.coe.int/Treaty/EN/Treaties/PDF/Estonian/122-Estonian.pdf

(6) Regioonide Komitee arvamus Euroopa mitmetasandilise valitsemise kultuuri arendamise kohta (CdR 273/2011 fin).

LISA

Euroopa mitmetasandilise valitsemise harta

PREAMBUL

Arvestades, et Euroopa Liidus on paljud pädevus- ja vastutusvaldkonnad jaotatud eri valitsemistasandite vahel, tunnistame vajadust TÖÖTADA ÜHISELT PARTNERLUSES, et saavutada Euroopas suurem majanduslik, sotsiaalne ja territoriaalne ühtekuuluvus. Ükski tasand ei suuda üksi tegeleda väljakutsetega, mis meie ees seisavad. Et tegeleda meie ees seisvate ühiste väljakutsetega, saame lahendada kodanike probleeme kohapeal parema KOOSTÖÖ ja ÜHISPROJEKTIDE kaudu.

Toetame mitmetasandilisest valitsemistavast juhinduvat Euroopat. Selline valitsemine „koosneb ELi, liikmesriikide ning kohalike ja piirkondlike omavalitsuste koordineeritud tegevusest, mis toetub subsidiaarsuse, proportsionaalsuse ja partnerluse põhimõtetele funktsionaalse ja institutsioonilise koostöö vormis, et töötada välja ja viia ellu Euroopa Liidu poliitikameetmeid”. Seejuures austame täielikult iga tasandi võrdset õiguspärasust ja vastutust nende asjaomases pädevusvaldkonnas ning lojaalse koostöö põhimõtet.

Olles teadlikud sellest, et oleme ÜKSTEISEST SÕLTUVAD, ja püüeldes üha suurema TÕHUSUSE poole, leiame, et on soodsaid võimalusi, et veelgi tugevdada asutuste uuenduslikku ja tõhusat poliitilist ja halduskoostööd vastavalt asjaomastele pädevus- ja vastutusvaldkondadele. Euroopa Liidu Regioonide Komitee koostatud harta eesmärk on ühendada omavahel Euroopa piirkonnad ja linnad, edendades seejuures MITME OSALEJAGA JUHTIMIST, mis hõlmab ühiskondlikud osalejad, nagu sotsiaalpartnerid, ülikoolid, valitsusvälised organisatsioonid ja representatiivsed kodanikuühiskonna rühmitused.

Kooskõlas SUBSIDIAARSUSE põhimõttega, mille kohaselt langetatakse otsused kõige tõhusamal tasandil ja kodanikele võimalikult lähedal, on meie jaoks äärmiselt oluline töötada ühiselt välja poliitilised lahendused, mis kajastavad kodanike vajadusi.

Usume, et eelkõige meie pühendumine mitmetasandilise valitsemise vundamendiks olevatele VÄÄRUSTELE, PÕHIMÕTETELE ja PROTSESSIDELE on viis luua uued DIALOOGIVORMID ja partnerlus avaliku sektori asutuste vahel Euroopa Liidus ja mujal. Mitmetasandiline valitsemine suurendab avatust, osalust, KOORDINEERIMIST ja ÜHIST PÜHENDUMIST, et saavutada soovitud lahendused. See aitab meil saada kasu Euroopa mitmekülgsusest kui kohalike piirkondade eeliste rakendamise mootorist. Kasutades täiel määral ära digitaallahendusi, oleme pühendunud LÄBIPAISTVUSE suurendamisele ning kvaliteetsete, hõlpsasti ligipääsetavate avalike teenuste pakkumisele kodanikele, keda me esindame.

MITMETASANDILINE VALITSEMINE aitab meil üksteiselt õppida, katsetada uuenduslikke poliitilisi lahendusi, TUTVUSTADA ÜKSTEISELE HÄID TAVASID ja arendada edasi OSALUSDEMOKRAATIAT, tuues Euroopa Liidu kodanikele lähemale. Usume, et mitmetasandilisest valitsemisest juhindumine aitab süvendada ELi integratsiooni, tugevdades veelgi piirkondadevahelisi sidemeid ning ületades haldustakistusi õigusaktide ja poliitika rakendamisel ning geograafilisi piire, mis meid lahutavad.

I JAOTIS: ALUSPÕHIMÕTTED

Võtame endale kohustuse järgida Euroopas mitmetasandilist valitsemist kujundavaid põhiprotsesse järgmiste tegevuste kaudu:

1.1 arendada LÄBIPAISTVAT, AVATUD ja KAASAVAT poliitikakujundamist;

1.2 edendada OSALUST ja PARTNERLUST, mis kaasab asjaomased avaliku ja erasektori sidusrühmad kogu poliitilise protsessi vältel, kasutades selleks ka sobivaid digitaalseid vahendeid ja austades seejuures kõigi institutsiooniliste partnerite õigusi;

1.3 soodustada POLIITIKA TÕHUSUST, POLIITIKA SIDUSUST ja EELARVESÜNERGIAT kõigi valitsemistasandite vahel;

1.4 austada poliitikakujundamisel SUBSIDIAARSUSE ja PROPORTSIONAALSUSE põhimõtet;

1.5 tagada maksimaalne PÕHIÕIGUSTE KAITSE kõigil valitsemistasanditel.

II JAOTIS: ELLUVIIMINE

Võtame endale kohustuse rakendada mitmetasandilist valitsemist ellu igapäevases poliitikas, kasutades ka uuenduslikke ja digitaallahendusi. Sel eemärgil peaksime endale võtma järgmised kohustused:

2.1 EDENDADA KODANIKE OSALUST poliitikatsüklis;

2.2 TEHA tihedat KOOSTÖÖD teiste avaliku sektori asutustega, minnes kaugemale halduspiiridest, menetlustest ja takistustest;

2.3 EDENDADA EUROOPA MÕTTEVIISI meie poliitilistes kogudes ja ametiasutustes;

2.4 TUGEVDADA INSTITUTSIOONILIST SUUTLIKKUST ja investeerida poliitikaõppesse kõigil valitsemistasanditel;